'प्रविधियुक्त शिक्षाको आवश्यकता'
पछिल्लो समय गुणस्तरीय शिक्षाका लागि अभिभावक विशेष सचेत देखिन्छन्  ।  उनीहरू आफ्ना बालबालिकालाई बदलिँदो परिस्थिति अनुसार कसरी स्थापित गराउन सकिन्छ भन्ने विषयमा चनाखा पनि छन्  ।
काठमाडौँ — पछिल्लो समय गुणस्तरीय शिक्षाका लागि अभिभावक विशेष सचेत देखिन्छन्  । उनीहरू आफ्ना बालबालिकालाई बदलिँदो परिस्थिति अनुसार कसरी स्थापित गराउन सकिन्छ भन्ने विषयमा चनाखा पनि छन्  ।गुणस्तरीय शिक्षाका लागि निजी विद्यालयले खेल्दै आएको भूमिकाबारे नेपालगन्ज सेरोफेरोका विद्यालयका प्रिन्सिपल एवं संस्थापकसँग गरिएको कुराकानी :शरद रावल (प्रिन्सिपल, स्प्रिङ डेल एकेडेमी, नेपालगन्ज)हामी बालबालिकालाई चेतनशील बनाउन जोड दिन्छौं । त्यसैले विद्यालयहरू समय सापेक्ष परिवर्तन भइरहनुपर्छ । हामीले पाँच वर्षयता शिक्षाशैली रूपान्तरण गरेका छौं । बालबालिकाहरू शिक्षामा पाउनुपर्ने सुविधाबाट वञ्चित नहुन् भनेर आईसीटी बेस एजुकेसन दिने प्रयास गरेका छौं । यो भनेको २४ औं शताब्दीको शिक्षा नीति हो । यसमा डिजिटल प्रणालीमा जोड दिइन्छ । घोकाइमा भन्दा गराइमा विश्वास गर्छौं । ५० मिनेटको कक्षामा चार तरिकाले पढाउने व्यवस्था गरेका छौं । अडियो, मल्टिमिडिया, टेक्स्ट र टेक्सटाइल गरी चार विधिबाट शिक्षा दिँदै आएका छौं । हामीले भविष्यमा इन्टरनेटबाट घरमै बसेर पढाइ गर्ने पद्धतिको विकास गर्ने सोच पनि बनाएका छौं ।विकास क्षत्री (संस्थापक, वाटर पार्क स्कुल)अबको शिक्षा कालोपाटीमा सीमित हुनु हुँदैन । डिजिटल प्रविधिमा केटाकेटी आकर्षित छन् । प्रविधिबाट टाढा राखेर अहिलेको शिक्षा पूर्ण हुँदैन । त्यसैले हामीले झन्डै १० वर्ष पुरानो स्कुलको व्यवस्थापन परिवर्तन गरेका छौं । यस वर्षदेखि पूर्ण डिजिटल एजुकेसनलाई केन्द्रमा राख्ने योजना छ । प्रतिस्पर्धात्मक समाजमा छोराछोरी कसरी जुध्न सक्छन् भन्नेबारे अभिभावकले चिन्तन गर्नुहुन्छ । यसलाई फूर्णता दिने जिम्मेवारी स्कुलको हो । अतिरिक्त त्रियाकलापसँगै गुणस्तरीय शिक्षा दिन केन्द्रित छौं । विद्यार्थी शिक्षित हुनु भनेको पहिला शिक्षक शिक्षित हुनु हो ।विकास बज्राचार्य (प्रिन्सिपल, युनाइटेड एजुकेसनल एकेडेमी)खेल्दै सिक्दै गर्ने थलो विद्यालय हो । निजी विद्यालय लोकप्रिय हुँदै जानुको कारण यसमा त्रिपक्षीय संयोजन छ । विद्यार्थी, विद्यालय र अभिभावकबीचको पारस्परिक सम्बन्धले शिक्षामा गुणस्तरीयता बढाउँछ । हामी छोराछोरीलाई स्कुल पठाउँछौं भने केका लागि र किन भनेर अभिभावकले सोच्नुपर्छ । विद्यालयले बालबालिकाको उज्ज्वल भविष्यको जिम्मेवारी लिएको हुन्छ । यति मात्रै होइन, विद्यार्थी स्वयंले पनि नवीन कुरा सिक्ने र शिक्षकलाई समेत सिकाउने वातावरण सिर्जना गर्छ । निजी विद्यालयले यस्ता कुरालाई आधार बनाएर पढाउने हुँदा जनमानसमा लोकफ्रियता बढेको हो । अतिरिक्त त्रियाकलापमा मलजल थप्ने काममा पनि निजी विद्यालयले विशेष प्राथमिकता दिने गर्छन् ।प्रस्तुति: मधु शाही